Područje proizvodnje maslina namijenjenih za proizvodnju ekstra djevičanskog maslinovog ulja sa zaštićenom oznakom izvornosti ‚Monti Iblei’ uz oznaku naziva mjesta ‚Val Tellaro’ obuhvaća jugoistočni dio planine Monti Iblei i obuhvaća cijelo administrativno područje sljedećih općina: Ispica, Pachino, Avola i dio administrativnog područja općina Rosolini, Noto i Modica.

Područje je utvrđeno linijom koja od Ispice do Pachina vodi prema jugu uz pokrajinsku cestu SP 49 te točno na mostu Passo Corrado uz istu pokrajinsku cestu nastavlja prema istoku sve do križanja s pokrajinskom cestom SP 100 Burgio – Luparello. Otuda nastavlja putem koji vodi od Burgia do Prevute, od kuda kreće prema istoku uz privatnu cestu od Coste do Sant’Ippolita sve do pokrajinske ceste SP 85 Marzamemi – Chiaramida, koju slijedi sve do vanjske općinske ceste koja vodi od Pianettija do Serbatoija. Otuda slijedi sjeverozapadne granice grada Pachino sve do vanjske općinske ceste Via Vecchia – Guastalla koju slijedi sve do provincijske ceste SP 85 Marzamemi – Chiaramida, od kuda nastavlja prema istoku sve do križanja s pokrajinskom cestom SP 19 Pachino – Noto, koju slijedi prema sjeveru sve do rijeke Asinaro, koja je administrativna granica općine Avole. Nastavlja prema istoku uz administrativnu granicu do puta koji omeđuje Cozzo Carrube i Casa Mazzone prema istoku, a zatim nastavlja uz taj put prema sjeveru na području Contrada Risicone do pokrajinske ceste SP 15 Avola – Bochino – Noto, koju slijedi do groblja u Avoli, od kuda nastavlja prema sjeveru uz cestu koja omeđuje Casa Sanghetello sve do pokrajinske ceste SP 4 Avola – Maghesi, a zatim prati put u smjeru istoka prema Casa Modica i Casa Fosso di Sotto. Nastavlja uz put do granice između općina Avola i Siracusa te je slijedi prema zapadu do granice između općina Avola i Noto. Nastavlja u smjeru zapada uz tu granicu sve do točke u kojoj se granica područja Val d’Anapo odvaja od općinske granice Avole. Otuda slijedi granicu potpodručja Val d’Anapo uz pokrajinsku cestu SP 4 do križanja s nacionalnom cestom SS 287, koju slijedi prema sjeveru. Prati nacionalnu cestu SP 287 koja povezuje Noto i Palazzolo Acreide, sve do njezina sjecišta s granicom između općina Noto i Palazzolo Acreide, od kuda prema zapadu prati granicu između općina Palazzolo Acreide i Noto, sve do rijeke Tellaro. Zatim kreće prema jugu uz rijeku Tellaro sve do pokrajinske ceste SP 82 Prainito – Renna, koju slijedi sve do pokrajinske ceste SP 17 Favarotta – Ritellini i ‚Cozza Rose’ i prelazi granicu između pokrajina Siracuse i Raguse sve do mosta Favarotta. Nastavlja uz općinsku cestu Commaldo Superiore sve do granice između općina Rosolini i Ispica. Zatim slijedi granicu između općina Ispica i Modica sve do nacionalne ceste SS 115, koju prati prema zapadu sve do područja Bettola del Capitano, od kuda nastavlja prema jugu prateći istu cestu do križanja za Beneventano, a zatim i križanja za Zappullu. Zatim prati pokrajinsku cestu SP 45 Bugilfezza – Pozzallo sve do općinske ceste Graffetta te dodirne točke općina Pozzallo i Modica. Tu granicu slijedi prema istoku, a zatim slijedi granicu između općina Pozzallo i Ispica, sve do pokrajinske ceste SP 46 Pozzallo – Ispica, koju slijedi do sjecišta sa željezničkom prugom u Contradi Garzalli. Zatim prati općinsku cestu SC 40 sve do općinske ceste SC 97 i do stare pokrajinske ceste Bufali – Marza, koju prati sve do mosta preko kanala Fosso Bufali. Zatim slijedi taj kanal sve do pokrajinske ceste SP 49 Ispica – Pachino, koju prati prema istoku sve do granice s pokrajinom Siracusa kod točke Passo Corrado, u kojoj je utvrđena linija i krenula.

Istaknuto je i da proširenje administrativnog područja općina koje pripadaju tom potpodručju obuhvaća: općinu Noto, u kojoj je rub potpodručja ‚Val Tellaro’ pomaknut prema jugu do općinske granice općine Pachino i prema istoku do javnog zemljišta na obali; općinu Avola, koja je proširena u smjeru jugoistoka do granice s javnim zemljištem; i naposljetku, općinu Modica, u kojoj je ovo potpodručje prošireno pomicanjem ruba do općinske granice općine Pozzallo.